19 



271 



Tomme i Gjennemsnit) i Forbindelse med dets iøjnefaldende Plads skulde synes at maatte 

 have sikkrel det for at blive overset, hvis det virkelig havde været tilstede. Overkjæbe- 

 benene naa paa Oversiden af Hovedskallen ikke saa langt bagtil som Næsebenene og Taare- 

 benene ; Sømmen mellem disse tre Par Ben paa den ene Side og Pandebenene paa den 

 anden Side danner derfor en Bølgelinie med en dyb Indbugtning i Midlen, hvor Næse- 

 benenes bageste Del ligesom omsluttes af Pandebenene. 



Næsebenene (ossa nasalia) 1 ) ere meget langstrakte; de ere ligesaa lange som Pande- 

 benene, men deres største Brede udgjør ikke mere end en Femtedel af deres Længde; de 

 ere smallest i Midten, men blive dog kun højst ubetydeligt bredere mod begge Ender. 

 Deres forreste Band er noget beskadiget paa den foreliggende Hovedskal ; men det lader 

 sig dog endnu skjønne, at den har været indbugtet saaledes, at begge Benene dannede en 

 i Midtlinien fremspringende Spidse. Et os prænasale, der som bekjendt optræder hos de 

 nulevende Dovendyr, har Coelodon neppe besiddet. Den ydre, næsten kredsrunde Næse- 

 aabning vender lige fortil. 



Taarebenene {ossa lacrymalia)' 1 ) ere kun smaa; omtrent Halvdelen af deres Over- 

 flade tilhører Øjehulen; Taarehullet sidder helt og holdent paa Knoglens faciale Del. De naa 

 ikke op til Næsebenene, saaledes som det i Følge Owen maa være Tilfældet hos Scelidotherium 

 leptocephalum% men adskilles fra dem ved Overkjæbebenene, der hos Coelodon, som ovenfor 

 bemærket, støde op til Pandebenene med deres Pandeudvækst (processus frontalis v. nasalis). 



Det har allerede været omtalt i Forbigaaende , at der er et Mellemkjæbeben 

 (os præmaxillare) blandt de faa Coelodon- Levninger fra Maquiné - Hulen , og at der lige- 

 ledes findes et sligt Ben blandt de i Escrivania-Hulen udgravede Knogler. Intet af dem er 

 fuldstændigt; men det sidste er dog mindre beskadiget end det første og lægges til Grund 

 for Beskrivelsen og Afbildningen 4 ). Dets bageste Del er brækket af, og det er derfor ved 

 første Blik mindre tydeligt, hvilket af Mellemkjæbebenene det er; en nærmere Betragtning 

 synes imidlertid at vise, at det er det højre. Trods Knoglens beskadigede Tilstand kan 

 man se, at den ikke har havt nogen egentlig opstigende Gren, og at den omtrent har havt 

 Figur af et romersk V, som vender Spidsen fortil, og hvis indad vendende Gren i hele sin 

 Længde har lagt sig tæt op til den tilsvarende Gren af det venstre Mellemkjæbeben, medens 



') Tab. I. Fig. 1, i. 



2 ) Tab. I. Fig. 1, 5. 



3 ) Philos. Transact, f. MDCCCLVll. P. 105. Tab. VIII. Fig. 1—2. Paa Figurerne ses Forholdet ikke 

 ret tydeligt; men Tekstens Ord levne ingen Tvivl. 



4 ) Tab. I. Fig. 3. Mellemkjæbebenet fra Maquiné-Hulen er ikke forsynet med Nummer og ikke optaget 

 i Fortegnelsen over Dr. Lunds Samling; men der haves Vished for, at det er fra den nys- 

 nævnte Hule, og det stemmer nnje i Udseende og Conservation med de øvrige der fundne 

 Coelodon -Levninger. Mellemkjæbebenet fra Escrivania-Hulen bærer Nr. 12367 og er i Fortegnelsen 

 angivet at være: »hyoidei fragmentum» ; men der kan ingen Tvivl være om, at denne Be- 

 stemmelse er urigtig. 



35* 



